Многімі легендамі авеяна назва нашага старажытнага горада, які ў 2017 годзе адзначыць свой 750-ты юбілей. Але і дагэтуль самай паэтычнай і хвалюючай з’яўляецца гісторыя пра разбойніка Машэку. Жыў ён у непраходнай пушчы, што знаходзілася на месцы Магілёва, і меў незвычайную фізічную сілу, а знешне быў падобны да звера, сваёй жорсткасцю наводзячы жах на сялян навакольных вёсак.